Armas film kolmest vennast, kellest üks organiseerib reisi Indiasse. Erinevate eludega tüübid saavad taas kokku ja püüavad taas ühtseks saada, leida vastastikune usaldus ja mitte kaotada kõige tähtsamaid inimesi, kes nad üksteise jaoks kahtlemata on.  Wes Andersoni isikupärane filmikeel pole mulle võõras. Omapärased kaameravõtted ja lavastuslikud olukorrad teevad iseenesest lihtsast ja tasase arenguga linateosest nauditava roadtripi-stiilis vaatemängu. Just südamlikult jutustatud lugu haarab  kaasa muinasjutulisse Indiasse.